**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza3, 7F-03916.03**

**ZAHTEV ZA DOSTAVLJANJE IZJAVE OZAINTERESOVANOSTI**

**Za stažiranje u Timu za socijalno uključivanje i smanjenje siromaštva**

Tim za socijalno uključivanje i smanjenje siromaštva Vlade Republike Srbije (u daljem tekstu: SIPRU) objavljuje konkurs za izbor stažista/stažistkinja za podršku u obavljanju svakodnevnih stručnih i operativnih aktivnosti u implementaciji projekta “Podrška unapređenju socijalnogu ključivanja u Republici Srbiji”. Stažiranje će se obavljati u prostorijama Tima u Beogradu (Milutina Milankovića 106), maksimalno 6 sati dnevno, u trajanju od 3 meseca (jun-avgust 2020. godine). Planirano je angažovanje najviše dvoje stažista/kinja.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Osnovni cilj stažiranja je pružanje mogućnosti mladima na početku karijere da steknu znanja i veštine kroz učešće u razvoju politika, organizaciji aktivnosti za izgradnju kapaciteta, pripremu informativnih i edukativnih materijala u vezi sa oblastima i temama delovanja Tima. Pored toga, stažisti/kinje će podržati Tim u optimalnom funkcionisanju kroz asistiranje u obavljanju administrativnih i promotivnih zadataka, kao i istraživačkih aktivnosti, praćenju relevantnih događaja i drugih dnevnih aktivnosti.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključen egrupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Upoznavanje sa oblastima u okviru kojih deluje Tim, kao celine i razumevanje svake pojedinačne teme i međusobne povezanosti tema radi optimalnog učešća u svim relevantnim procesima;
* Čitanje dokumenata, analiza, publikacija i predlaganje dopuna sadržaja na osnovu istraženih informacija relevantnih za temu;
* Asistiranje u organizaciji sastanaka, seminara, konferencija i drugih događaja kroz pružanje podrške u selekciji i saradnji sa relevantnim konsultantima/pružaocima tehničkih usluga;
* Učešće u internim i eksternim sastancima, seminarima, konferencijama i priprema izveštaja/zapisnika nakon ovih događaja;
* Asistiranje u pripremi javnih poziva, vesti za web site, kao i podrška u prevođenju materijala malog obima, štampanju/skeniranju i pripremi pošte za dostavu;
* Podrška u saradnji sa konsultantima/pružaocima tehničkih usluga i proveri kvaliteta njihovih produkata;
* Asistiranje u ažuriranju baze kontakata Tima, održavanju arhive (korespondencije, internih dokumenata i mail adrese Tima) i kancelarijske opreme, itd.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 5. juna 2020. do 4. septembra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Srednjoškolsko ili univerzitetsko obrazovanje u domenu društvenih nauka, ekonomskih nauka ili drugog relevantnog polja;
* Iskustvo u volonterskom i/ili aktivističkom angažovanju;
* Radno iskustvo na sličnom opisu posla i zadacima je dodata vrednost;
* Dobre komunikacione veštine;
* Dobro poznavanje engleskog jezika;
* Dobre kompjuterske veštine (MS Office).

**Izjava o zainteresovanosti treba da sadrži sledeće informacije:**1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metoda: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>

Molimo da izjavu o zainteresovanosti dostavite elektronskom poštom na adresu jovana.ilic@gov.rs najkasnije **do ponedeljka, 1. juna 2020. godine do 16h**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za stažiranje u Timu za socijalno uključivanje i smanjenje siromaštva:

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**